
Mulţumim 



Prea Cucernicului Părinte Theodoros 
Zisis, distins profesor al Facultăţii 
de Teologie Ortodoxă din Tesalonic, 
pentru bunăvoinţa de a ne acorda 
dreptul şi binecuvântarea publicării 
acestei lucrări apologetice, spre 
slava Bisericii Ortodoxe de 

pretutindeni. 



„Intraţi prin poarta cea strâmtă, că largă este poarta şi lată 
este calea care duce la pieire şi mulţi sunt cei care o află. Şi 
strâmtă este poarta şi îngustă este calea care duce la viaţă şi 
puţini sunt care o află. Feriţi-vă de proorocii mincinoşi, care vin 
la voi în haine de oi, iar pe dinăuntru sunt lupi răpitori. După 
roadele lor îi veţi cunoaşte." (Matei 7:13-16) 



„Sunt unii care vă tulbură şi voiesc să schimbe Evanghelia 
lui Hristos, dar chiar dacă noi sau un înger din cer v-ar vesti 
altă Evanghelie decât aceea pe care v-am vestit-o - să fie 
anatema!" (Galateni 1:7-8) 



„Iubiţilor, nu daţi crezare oricărui duh, ci cercaţi duhurile 
dacă sunt de la Dumnezeu, fiindcă mulţi prooroci mincinoşi 
au ieşit în lume. în aceasta să cunoaşteţi duhul lui 
Dumnezeu: orice duh care mărturiseşte că Iisus Hristos a 
venit în trup, este de la Dumnezeu. Şi orice duh, care nu 
mărturiseşte pe Iisus Hristos, nu este de la Dumnezeu, ci 
este duhul lui antihrist, despre care aţi auzit că vine şi acum 
este chiar în lume." (I Ioan 4:1-3) 




Principalele rătăciri ale 

necalcedonienilor. 

Scurt istoric 



Abaterea de la adevărata învăţătură de 
credinţă ortodoxă este căderea în 
erezie, adică propovăduirea unei 
învăţături diferite fată de cea adevărată. Aceasta 
nu înseamnă că învăţătura sănătoasă se 
împuţinează, suferă schimbare sau încetează să 
mai existe, ci că o altă învăţătură, nouă şi 
contrară, este propovăduită în locul celei 
sănătoase. însă după dumnezeiasca purtare de 

grijă, prin apariţia şi dăinuirea în timp a unei 
erezii, nu trupul cel sănătos al Bisericii este cel 
vătămat, ci doar persoane sau grupuri, ca foste 
mădulare ale Bisericii-Trup, se desprind prin 
hulele rostite - ca nişte mlădiţe veştejite - de 
„seva" Duhului Sfânt, punându-şi în mare 
primejdie mântuirea. 

Nevăzându-şi nedestoinicia până astăzi, 
ereziile secolelor IV-V rămân desprinse de Capul 
Bisericii-Hristos pe care continuă să-L hulească, 
semănând confuzie şi tulburare în cugetul cel 
neprihănit al credincioşilor Bisericii Ortodoxe. In 
cele ce urmează vom încerca să arătăm, după 
învăţătura Sfinţilor Părinţi, cum şi de ce gruparea 
sectară a monofiziţilor a fost lepădată şi 
anatemizată de către Biserica Ortodoxă. 

Monofizitismul şi ramurile lui sunt o 
ereticească socotinţă care nu recunosc în Iisus 
Hristos deopotrivă firea dumnezeiască şi cea 
omenească. 

Sfânta Biserică Ortodoxă ca urmaşă a 
învăţăturii Apostolilor prin Sfinţii săi Părinţi, 
învaţă privitor la Dumnezeire: „Pe Dumnezeu 

nimeni nu L-a văzut vreodată; Fiul, Unul-Născut, 
care este în şanurile Tatălui, acela L-a făcut cunoscut" 
(Ioan 1.18). Prin urmare, Dumnezeirea este mai 
presus şi de neînţeles minţii omeneşti, „căci 
nimeni nu cunoaşte pe Tatăl afară de Fiul şi nici pe 
Fiul afară de Tatăl" (Matei 11.27). Sfântul Duh, 
însă, cunoaşte cele ale lui Dumnezeu: „Iar nouă ni 
le-a descoperit Dumnezeu prin Duhul Său, fiindcă 
Duhul toate le cercetează, chiar şi adâncurile lui 
Dumnezeu. Aşa şi cele ale lui Dumnezeu, nimeni nu 
le-a cunoscut, decât Duhul lui Dumnezeu." (I 
Corinteni 2.10,11). 

Firea dumnezeiască nimeni n-a cunoscut-o 
vreodată, nu numai dintre oameni, nici chiar 
Heruvimii şi Serafimii puterilor cereşti, însă cele 
de folos cunoştinţei şi mântuirii noastre au fost 
descoperite de Biserică prin insuflarea 
dumnezeieştilor Părinţi, după cum şi aceştia 
mărturisesc: în persoana ipostatică a 
Mântuitorului Iisus Hristos sunt cuprinse în 
chip neamestecat, neschimbat, neîmpărţit şi 
nedespărţit cele două firi: cea dumnezeiască şi 
cea omenească. Atât şi nimic mai mult, orice 

adaos sau împuţinare acestei învăţături 
însemnând neadevăr de credinţă, adică erezie. 

Hristos este Adevărul, Unul singur, căci una 
singură este şi Biserica Sa cea Ortodoxă. 
Mărturisirea adevărului este doar una, precum o 
singură credinţă - neschimbată şi neîmpuţinată - 
întru Hristos mărturisim. Nu pot fi mai multe 
adevăruri, mai multe biserici sau mai multe 
crezuri creştine precum nu pot fi mai mulţi 
hristoşi sau mai multe dumnezeiri, toate acestea 
fiind chipuri sau deghizări ale minciunii, după 
cum Sfinţii ne învaţă: 

Cunoaştem şi mărturisim că este un singur 
Dumnezeu, adică o singură fiinţă; că este 
cunoscut şi este în trei ipostase, adică Tatăl şi Fiul 
şi Sfântul Duh; că Tatăl şi Fiul şi Sfântul Duh 
sunt unul în toate, afară de ne-naştere, naştere şi 
purcedere; că Fiul, Unul-Născut şi Cuvântul lui 
Dumnezeu şi Dumnezeu, din pricina îndurării 
milei Sale pentru mântuirea noastră, a fost 
zămislit, fără de sămânţă, prin bunăvoinţa Tatălui 
şi prin conlucrarea prea Sfântului Duh, şi s-a 
născut prin Sfântul Duh, fără stricăciune, din 



Sfânta Fecioară şi Născătoarea de Dumnezeu 
Măria şi s-a făcut din ea om desăvârşit; că Acelaşi 
este, în acelaşi timp, şi Dumnezeu desăvârşit şi 
om desăvârşit, din două firi, din Dumnezeire şi 
omenire, şi în două firi, care au facultatea de a 
înţelege, de a voi, de a lucra şi de a acţiona liber, şi 
ca să spunem într-un cuvânt, fiind desăvârşite, 
potrivit definiţiei şi raţiunii fiecăreia din firi, adică 
a Dumnezeirii şi a omenirii, dar într-o singură 
persoană; că a flămânzit, a însetat, a obosit, a fost 
răstignit, a primit încercarea morţii şi a îngropării 
de trei zile, s-a înălţat la ceruri, de unde a şi venit 
la noi, şi iarăşi va veni în vremea de apoi. Şi 
martoră a acestora este dumnezeiasca Scriptură şi 
toată ceata sfinţilor. 1 

Istoric vorbind, rădăcina ereziei monofizite se 
trage din învăţăturile ereticului Nestorie, 
patriarh al Constantinopolului între anii 428 - 
431, care învăţa că firile - cea dumnezeiască şi 



1 Sfântul Ioan Damaschin, Dogmatica, Ed. Scripta, 1993, 
Bucureşti, p. 12. 



cea omenească - ale lui Hristos sunt total 
separate şi că Fecioara Măria nu este Născătoare 
de Dumnezeu ci de om, învăţătură anatemizată 
de Soborul Sfinţilor Părinţi la cel de al treilea 
Sobor al Bisericii Ortodoxe ţinut la Efes în anul 
431. 

Insă scânteia care a dezlănţuit erezia 
monofizită este Eutihie, arhimandritul unei 
mănăstiri de lângă Constantinopol, mort după 
451, care arătând o râvnă fără de socoteală 
împotriva lui Nestorie a căzut în cealaltă 
extremă, a amestecării firilor. Punctele sale 
doctrinare se reduceau la următoarele două: a) 
după întrupare, Hristos n-a avut decât o singură 
fire, cea dumnezeiască „absorbind-o" pe cea 
omenească; b) Hristos Cel înviat nu mai are firea 
omenească. 

Cea dintâi plângere care s-a ridicat împotriva 
lui a fost adusă de Domnus, episcopul Antiohiei, 
acuzându-1 de reînnoirea ereziei lui Apolinarie 
care învăţa în Iisus Hristos o singură natură şi 
susţinea că Dumnezeirea a pătimit. 

îndată după aceasta, Eusebie, episcop de 
Dorileea, la un sinod adunat în 448 la 
Constantinopol sub patriarhul Flavian, dădu un 
nou act de acuzare contra lui Eutihie - căruia deja 
îi făcuse în particular înţelepte mustrări, însă fără 
de folos. Eutihie a formulat în mai multe rânduri 
înaintea adunării episcopilor principala sa hulă: 
„înaintea unirii [cu trupul], Hristos avea două 
naturi, iar după această unire nu-i mai mult decât 
una." Sinodul a pronunţat anatema contra 
învăţăturii sale, 1-a excomunicat şi depus din 
treapta preoţiei pe Eutihie ca eretic. 

Insă Dioscor, patriarhul Alexandriei, a luat cu 
hotărâre partea lui Eutihie şi 1-a restabilit cu de la 
sine putere în treapta sacerdotală. Ba mai mult, 
sub oblăduirea împăratului Teodosie, Dioscor 
convoacă la Efes în anul 449 un contra-sinod 
unde pronunţă o anatemă asupra învăţăturii 
ortodoxe asupra celor două firi. 

Victoria monofiziţilor nu a fost lungă. După 
moartea patriarhului Flavian şi a împăratului 
Teodosie, noul imperator Marcian, în deplin 
acord cu noul patriarh Valentinian III, întruneşte 

la anul 451 la Calcedon al patrulea Sinod A- 
Toată-Lumea al Bisericii Ortodoxe ca să cerceteze 
şi să hotărască toate cele pentru dreapta credinţă. 
Deci s-au adunat Sfinţii Părinţi în număr de 
630, cu Preasfintitul Anatolie Patriarhul 
Constantinopolului, cu Preasfintitul Iuvenalie 
Patriarhul Ierusalimului şi cu trimişii 
Preasfinţitului Leon Patriarhul Romei. Şi au fost 
de faţă şi rău-credincioşii, între care începători 
erau Dioscor al Alexandriei, Maxim al Antiohiei 
şi ceilalţi patriarhi de un gând cu ei, dimpreună 
cu Eutihie, încât mulţimea ereticilor era fără 
număr. Şi toţi dimpreună cu Sfinţii Părinţi ţineau 
Sinodul în Biserica Sfintei Mucenite Eufimia, care 
este în partea dinspre Bosfor, biserică unde se 
odihneau şi moaştele acestei mari mucenite, de la 
care se făceau mari şi minunate minuni, după 
cum vom arăta. 

Iar acest dumnezeiesc Sobor a înlăturat pe 
Dioscor din treapta arhierească şi a anatemizat 
dimpreună cu Eutihie şi Nestorie pe toţi cei care 
vor îndrăzni a le urma în cugetele lor hulitoare 
de Dumnezeu, zicând: 

Urmând noi, aşadar, Sfinţilor Părinţi, pe Unul şi 
Acelaşi Fiu a-L mărturisi, pe Domnul nostru Iisus 
Hristos, cu un glas toţi învăţăm că desăvârşit 
[este] întru Dumnezeire şi desăvârşit întru 
omenire, Dumnezeu cu adevărat şi Om cu 
adevărat. Acelaşi din suflet cuvântător şi din trup, 
de-o-fiinţă cu Tatăl după Dumnezeire şi de-o- 
fiinţă cu noi Acelaşi după omenire, întru toate 
asemenea cu noi afară de păcat, mai înainte de veci 
din Tatăl fiind născut după Dumnezeire, iar în 
zilele cele de apoi Acelaşi pentru noi şi pentru a 
noastră mântuire din Măria Fecioara de 
Dumnezeu Născătoarea după omenire, pe Unul şi 
Acelaşi Hristos Fiu Domn Unul-născut, în două 
firi fără amestecare fără schimbare fără împărţire 
fără despărţire cunoscându-se, nicăieri deosebirea 
firilor stricându-se din pricina unirii, ci mai 
vârtos păzindu-se însuşirea amândurora firilor şi 
într-o faţă şi într-un ipostas aflându-se, nu în 
două feţe împărţindu-Se sau despărţindu-Se, ci 
Unul şi Acelaşi Fiu Unul-născut Dumnezeu 
Cuvântul Domnul Iisus Hristos, precum din 
început Proorocii pentru El şi însuşi Iisus Hristos 

ne-a învăţat pe noi şi Simbolul Părinţilor ni l-a 
dat. 

Acestea, aşadar, din toate părţile cu toată acrivia 
şi îndemânarea de către noi alcătuindu-se, a 
hotărât Sfântul şi Ecumenicul Sinod ca nimănui 
să nu-ifie îngăduit a înfăţişa altă credinţă, nici să 
scrie, nici să alcătuiască, nici să cugete, nici să 
înveţe altfel, iar pe cei care îndrăznesc sau să 
alcătuiască altă credinţă sau chiar să aducă înainte 
sau să înveţe sau să dea alt Simbol celor ce din 
voia lor se întorc la cunoştinţa adevărului de la 
năravurile elineşti sau de la cele jidoveşti sau chiar 
de la orice fel de erezie, deci, astfel, de ar fi episcopi 
sau clerici, să fie înstrăinaţi episcopii de episcopie 
şi clericii de cler, iar de ar fi monahi sau laici, să se 
dea anathemei. 2 

Dogma de la Calcedon, în acord cu teologia 
Sfântului Chirii, poate fi pe scurt spusă astfel: 
unul Fiu şi Domn, Iisus Hristos, Cuvântul 



2 Hotărârile Sfintelor Sinoade Ecumenice, Ed. Sfântul 
Nectarie, Bucureşti, 2003. 

întrupat. Din cauza unirii într-o singură 
persoană a celor două firi - a dumnezeirii şi a 
umanităţii -, Hristos însuşi este cel ce lucrează 
într-un chip minunat şi neseparat pe cele 
omeneşti ca Om şi Dumnezeu, iar pe cele 
dumnezeieşti ca Dumnezeu şi Om. Deci această 
identitate a persoanei (ipostas) în orice act, 
omenesc sau dumnezeiesc, se realizează astfel 
încât o fire să „transmită" celeilalte însuşirile 
proprii, comunicarea însuşirilor nedesfiinţând 
firile, căci oricâtă îndumnezeire ar primi firea 
omenească, tot omenitate rămâne. Astfel, acelaşi 
Hristos este şi Dumnezeu şi Om, necreat şi creat, 
nepătimitor şi pătimitor, iar actele Sale fie că sunt 
înalte, fie smerite, se fac de către Acelaşi. Pentru 
aceea şi patimile Lui sunt de viaţă făcătoare şi 
mântuitoare, ca Unul ce săvârşea minunile 
dumnezeieşti prin pipăit, prin cuvânt, adică prin 
cele omeneşti. 

însă niciodată nu trebuie să spunem că pe 
Cruce a pătimit firea omenească, ci Hristos după 
umanitate, nici să spunem că firea Cuvântului a 
pătimit după trup, ci Hristos a pătimit după trup. 

Pe cruce, nici dumnezeirea nu a pătimit (pentru 
că este nepătimitoare), nici umanitatea singură 
(pentru că este unită ipostatic cu dumnezeirea 
Cuvântului), ci a pătimit „Cel ce a spânzurat 
pământul pe ape" după trup. Hristos a fost omorât 
după trup de oameni şi a fost înviat în trup prin 
intermediul energiilor necreate ale Sfântului 
Duh. 

Aşadar neprimind, negând sau răstălmăcind 
aceste ortodoxe învăţături, practic monofiziţii 
cred şi propovăduiesc un alt Hristos, o altă 
Treime, o cu totul altă Dumnezeire! 

Amestecând firile într-una singură, Hristosul 
monofiziţilor potrivnici Sinodului de la Calcedon 
(numiţi pentru aceasta anticalcedonieni sau 
necalcedonieni) devine ori pătimitor cu 
dumnezeirea pe cruce, ori pătimirea răstignirii 
nu a fost reală (dochetism) ceea ce este o hulă 
adusă Dumnezeirii; amestecând firile într-una 
singură, Hristosul monofiziţilor capătă o singură 
energie (monoergism) şi o singură voinţă 
(monotelism), aşadar nu mai putea face ascultare 
şi nu se mai putea răstigni ca om, deci mântuirea 

noastră nu mai putea fi făcută; amestecând firile 
într-una singură, Hristosul monofiziţilor devine 
o formă vizibilă şi panteistă a energiilor iar omul 
ar putea ajunge să facă parte din Sfânta Treime. 

împăratul Marcian nu numai a adoptat 
hotărârile Sinodului Bisericii de la Calcedon, ci a 
oprit eutihienilor - care deja formaseră o sectă, 
dreptul de a avea cler şi cult particular. Totuşi 
erezia monofizită nu s-a stârpit, ci fanatici 
hulitori au înduplecat, prin viclenii 3 şi pactizări 
cu alţi împăraţi 4 sau ierarhi 5 apostaţi ai vremii, a 



3 Un anumit călugăr Teodosie din Alexandria a înduplecat a 
crede pe numeroşi monahi din acea parte (înainte de 
terminarea lucrărilor sinodale) că sinodul din Calcedon a 
„trădat" adevărata credinţă şi „a confirmat" nestorianismul 
(erezia împotriva căreia s-a ridicat Eutihie), atrăgând prin 
acest vicleşug de partea sa mai mult de 10.000 de confraţi 
pe care i-a folosit mai apoi ca „revoluţionari" în respingerea 
hotărârilor sinodului din Calcedon. 

4 Un călugăr din Constantinopol, Petru Gnafevs (+488) 
câştigând favoarea lui Zenon, ginerele imperatorului Leon, 
a creat în Antiohia un puternic curent împotriva patriarhului 
ortodox Martir, încât acesta a fost nevoit să se retragă, Petru 

se aciua prin cetăţi şi a răspândi anatemizată 
erezie. Unul dintre înalţii clerici care a primit 
eresul şi i-a adăpostit pe sectarii necalcedonieni 
este şi patriarhul Sever al Antiohiei (512-518) 
mort după 530, fiind totodată şi cel mai subtil 
teolog monofizit, răspândind puternic erezia în 
tot Orientul. S-a remarcat prin înverşunarea cu 
care a combătut Hotărârile Sinodului de la 
Calcedon, vorbind de două firi în Hristos (cea 
omenească şi dumnezeiască) dar amestecându-le 
până la dizolvare. 

înscăunându-se imediat „patriarh", rol din care a fost 
înlăturat de trei ori până la moartea sa. 
5 Profitând de moartea imperatorului Marcian (457) şi de o 
parte din cei 10.000 de călugării răzvrătiţi, un anume 
Timotei Elurie a ocupat cu sila catedrala din Alexandria 
Egiptului, asasinând în baptisteriu pe patriarhul ortodox 
Proteriu şi înscăunându-se imediat episcop a hirotonit 
pentru toate cetăţile Egiptului ucenici de-ai săi, „caterisind" 
în acelaşi timp pe clericii rămaşi ortodocşi. Am ţinut a arăta 
abuzurile politice şi religioase care au stat la originea 
răspândirii monofizismului pentru a se putea formula o idee 
mai clară privind pretenţiile de „vechime" sau de 
„ortodoxism" ale acestuia din ziua de astăzi. 

Precum din erezie s-a adăpat, tot o erezie a 
zămislit, în veacul al VH-lea monofizismul 
conducând la apariţia ereziei monotelite, care 
considera că Hristos are o singură lucrare şi o 
singură voire. Această erezie a fost condamnată 
la Sinodul al Vl-lea A-Toată-Lumea al Bisericii 
Ortodoxe, ţinut la Constantinopol între anii 680- 
681. Sfinţii Părinţi de atunci au arătat că în 
Hristos sunt două voiri şi două lucrări fireşti, 
fără despărţire, fără schimbare, fără împărţire şi 
fără amestecare. Şi cele două voinţe fireşti nu 
sunt potrivnice una alteia, ci voinţa Sa 
omenească urmează celei dumnezeieşti. 

Din marea erezie monofizită a veacului al V- 
lea s-au cristalizat până astăzi trei mari adunări 
eretice anticalcedoniene: copţii din Egipt, sirienii 
şi malabarezii iacobiţi şi armenii gregorieni 6 . 



6 Patriarhul Nerses a respins la 527 la Feyion - reşedinţa 
patriarhiei Armeniei - Soborul de la Calcedon şi de atunci 
monofizismul s-a stabilit temeinic în această ţară, de unde 
prin legăturile culturale, comerciale şi politice de mai apoi 

Dintre grupările monofizite, iacobiţii sirieni şi 
armenii au cunoscut o dezvoltare în secolul XV, 
cu toate că încercările de unire cu Roma (sub 
Papa Eugeniu al IV-lea) le-au au adus dihonii 
interioare care mai apoi i-au slăbit. In decursul 
vremii, „abuna" sau căpetenia monofizită din 
Absinia s-a despărţit de gruparea-mamă din 
Egipt, luându-şi reşedinţă separată în 
Alexandria. Mai-marele copţilor egipteni prin 
egumenul mănăstirii Sfântul Antonie a semnat la 
4 februarie 1442 unirea cu Roma, fiind mai apoi 
urmat şi de monofiziţii din Palestina şi Absinia. 

Cât priveşte pe iacobiţii din Siria, aici 
cruciaţii reuşiseră să producă scindări încă din 
secolul al XlII-lea. Cele două grupări şi-au ales 
căpetenii diferite dar sub aceeaşi denumire de 
„Ignaţiu", avându-şi reşedinţa unul în Antiohia, 
altul în Mardin. La 1364 a intervenit o a treia 
scindare, formându-se o grupare cu centrul în 
Melitina, iar pe la sfârşitul veacului al XV-lea 

s-au întemeiat comunităţi monofizite-armene şi în ţara 
noastră. 

apare o a patra, cu centrul la Sis. în 30 noiembrie 
1444 sirienii orientali s-au unit cu Roma. 

Cei mai numeroşi credincioşi monofiziţi din 
Asia erau armenii, care profitând de avantajele 
politice oferite de Roma (o bună parte din ei) 
semnează la 22 noiembrie 1439 unirea cu latinii. 
De altfel în 1198 regele armean Leon II primise 
coroana sa de la Roma. Cei care au respins până 
la capăt uniaţia latină sunt tomiţii de pe coasta 
Malabar din vestul Indiei care şi-au păstrat 
credinţa şi tradiţiile lor necalcedoniene. In 
schimb, maronitii din Liban au fost atraşi în 1182 
la catolicism, părăsindu-şi poziţiile 

necalcedoniene şi devenind mai apoi cei mai 
devotaţi dintre toţi cei uniţi cu Roma. 

Istoria monofizită ne arată limpede cum 
despărţirea acestora de credinţa „cea una" a 
Bisericii lui Hristos le-a adus dihonii şi schisme 
interioare tocmai din pricina neînţelegerilor 
ulterioare asupra formulărilor eretice, ajungând - 
după „modelul" protestant - la o sumedenie de 
„rituri" şi grupări mai radicale sau mai unioniste. 
Ereziile se atrag reciproc, căci deşi separate de 

contradicţii teologice, au între ele înrădăcinată 
o anumită „solidaritate" dată de răzvrătirea 
comună împotriva aceleiaşi credinţe ortodoxe. 

în acest duh se remarcată şi uşurinţa cu care o 
bună parte din grupările monofizite au ales a se 
uni cu Roma primind totodată şi schimbările 
dogmatice ale latinilor şi recunoscându-1 pe papă 
drept cap al „bisericilor" lor, arătându-şi greaua 
învârtoşare faţă de primirea învăţăturii curate a 
Bisericii Ortodoxe de la care plecaseră. 

In România erezia monofizită este 
reprezentată de gruparea armeană care şi-a 
întemeiat eparhie în judeţul Suceava (m-rea 
Zamca) sub un anume Dirayr Marichian. 

Atenţionăm aici pe credincioşii ortodocşi de 
confuzia pe care o pot face privind asupra 
asemănărilor exterioare (biserici, icoane, cruci, 
lumânări, slujbe) între cultul armenilor şi Biserica 
Ortodoxă, mai ales că monofiziţii armeni se dau drept 
ortodocşi tocmai pentru a înşela mai uşor pe ortodocşii 
naivi şi neştiutori. 

Sfătuim aici pe acei ortodocşi care din 
neştiinţă s-au închinat, s-au „spovedit", s-au 

22 



„împărtăşit" în lăcaşurile credinţei armene, sau 
pe cei care au făcut pelerinaje pe la mănăstiri 
armene (atenţie la „icoanele făcătoare de 
minuni" de la mănăstirea Hagigadar, loc. Şcheia, 
Suceava), au dat pomelnice, au luat „aghiasmă" 
sau „anafura", sau au cerut sfatul „preoţilor" 
armeni, să meargă şi să spovedească aceste 
păcate la duhovnic. 

Tocmai din cauza ereziei şi a pericolului 
vătămător şi pierzător de suflet, învăţătura de 
credinţă al celui de al IV-lea Sobor al Bisericii de 
la Calcedon aduce limpezire şi maturizare în 
credinţa ortodoxă, păzeşte tradiţia liturgică de 
înnoiri vrăjmaşe, arată ereticilor calea de 
îndreptare, dar mai ales povăţuieşte până astăzi 
mădularele cele vii ale Bisericii întru credinţa cea 
dreaptă: înomenirea Mântuitorului Iisus Hristos este 
unirea (firească, fiinţială şi reală) într-o singură 
persoană a celor două firi - dumnezeiască şi 
omenească. Iar cei care cugetă diferit sau au în 
vreun fel părtăşie (vezi mai sus) cu cei care 
cugetă diferit, sunt deopotrivă anatemizaţi de 
Biserica Ortodoxă ca eretici. 

Deci diferenţa dintre monofiziţi şi ortodocşi 
nu este o problemă prăfuită a istoriei, o 
neînţelegere formală asupra unor cuvinte sau a 
unor termeni teologici, ci este vorba de lupta 
Bisericii de a păstra curat adevărul credinţei, de 
a-L păstra întreg pe Hristosul Apostolilor, pe 
Hristosul Treimii, pe Hristosul Ortodoxiei. 

Schimbările teologice ale 
monofiziţilor 



Comunităţile monofizite întemeiate 
prin forţă şi cu susţinere politică, însă 
fără nici temei teologic, în teritoriile 
apostoleştilor patriarhate ortodoxe, cu sprijinul 
ierarhilor căzuţi şi împăraţilor corupţi ai vremii, 
duc până astăzi o luptă de dezbinare în interiorul 
Bisericii Ortodoxe. Prin relele înnoiri liturgice şi 
imitarea formelor de cult ortodox, prin adoptarea 
unor formule dogmatice părut ortodoxe şi 
sensibil deformate, prin participarea activă la 

rugăciunile şi şedinţele ecumeniste, 

anticalcedonienii arată doar schimbarea 
„părului", a formelor, dar nu şi a vechilor 
năravuri ereticeşti ale întemeietorilor lor, reuşind 
să înşele foarte uşor şi să treacă drept „ortodocşi" 
printre cei care nu cunosc îndeajuns învăţătura 
Bisericii Ortodoxe despre Hristos. 

Este bine de ştiut că odată cu anatemizarea 
de către Biserica Ortodoxă cea „Una sfântă, 
sobornicească şi apostolică" a grupărilor 
monofizite, acestora nu li se recunosc nici până 
astăzi valabilitatea „tainelor" şi nici harul 
preoţiei, împărtăşirea comună fiind imposibilă 
atâta timp cât vor stărui în eresul despărţitor de 
dreapta credinţă. 

Pentru a se putea susţine şi perpetua în timp, 
hulelor monofizite le-au urmat inevitabil abuzuri 
sau invenţii „teologice" în cult şi disciplină. Cu 
timpul, aceste păreri greşite şi practici abătute de 
la Sfânta Predanie a Bisericii au făcut loc şi 
„evoluat" în alte abateri şi mai primejdioase, cum 
se întâmplă întotdeauna ereziilor, până în ziua 
de astăzi. 

Ca principale înnoiri liturgice şi cultice, 
monofiziţii întrebuinţează la Sfânta Euharistie 
vin fără a-1 amesteca cu apă, pentru a însemna o 
singură natură dumnezeiască a lui Hristos, şi-au 
schimbat cărţile de cult după propria lor 
învăţătură eretică, au proclamat în chip hulitor 
drept sfinţi şi le-au zugrăvit icoane ereticilor 
dintre care amintim pe Sever şi Eutihie, au 
schimbat zilele sărbătorilor, prăznuiesc sărbători 
noi, nu recunosc drept sfinţi pe mărturisitorii 
ortodocşi împotriva eresurilor lor şi multe alte 
asemenea după cum urmează. 

Astfel, Petru Gnafevs (+488), în trei rânduri 
„patriarh" al Antiohiei: 469(470), 475(476) şi 485- 
488, a rămas celebru în ceata ereticilor monofiziţi 
prin introducerea cuvintelor „care ai fost răstignit 
pentru noi" în „Sfinte Dumnezeule", înainte de: 
„miluieşte-ne pe noi". Odată introduse aceste 
cuvinte, urmează că imnul Trisaghion nu mai 
proslăveşte Sfânta Treime, ci numai pe Hristos. 
Dar, îndeobşte, Trisaghionul era raportat la 
Sfânta Treime, aşa că adaosul lui Gnafevs 
însemnă reînvierea vechii erezii patripasiană. 

Iată ce ne spune despre acestea Sfântul Ioan 
Damaschin: 

Ca o consecinţă a celor spuse mai sus, hotărâm că 
este o hulă adaosul pus la Trisaghion de Petru 
Gnafevs cel prost, pentru că sau introduce o a 
patra persoană şi face deosebire între Fiul lui 
Dumnezeu, puterea enipostatică a Tatălui, şi între 
cel răstignit, ca şi cum ar fi altul decât „cel 
puternic", sau învaţă că Sfânta Treime este 
pasibilă şi că s-a răstignit împreună cu Fiul şi 
Tatăl şi Duhul Sfânt. Departe cu această vorbărie 
hulitoare şi fără rosti 

Noi raportăm cuvintele „Sfinte Dumnezeule" la 
Tatăl şi prin aceasta nu dăm numai Lui numele 
Dumnezeirii, deoarece ştim că este Dumnezeu şi 
Fiul şi Sfântul Duh. Cuvintele „Sfinte tare" le 
raportăm la Fiul, dar nu lipsim pe Tatăl şi pe 
Sfântul Duh de putere. Iar cuvintele „Sfinte fără 
de moarte" le raportăm la Duhul Sfânt, fără ca să 
punem în afară de nemurire pe Tatăl şi pe Fiul, ci 
raportăm în chip simplu şi absolut toate numirile 
dumnezeieşti la fiecare dintre ipostase, imitând pe 
dumnezeiescul apostol care zice: „Pentru noi este 

un singur Dumnezeu, Tatăl, în care sunt toate, şi 
noi din El; şi un singur Domn, Iisus Hristos, prin 
care sunt toate şi noi prin El"; şi un singur Duh 
Sfânt în care sunt toate şi noi în El. Nu numai el, 
dar şi Grigore Teologul, care spune undeva aşa: 
„Pentru noi este un singur Dumnezeu, Tatăl, din 
care sunt toate şi un singur Domn, Iisus Hristos, 
prin care sunt toate şi un singur Duh Sfânt în 
care sunt toate". Cuvintele „din care", „prin 
care" şi „în care" nu indică o deosebire de firi - 
căci dacă ar fi aşa nu s-ar putea schimba 
prepoziţiile sau ordinea numelor - ci ele 
caracterizează însuşirile unei singure şi 
neamestecate firi. Şi aceasta este evident din aceea 
că se adună iarăşi în una, dacă nu se citeşte 
superficial ceea ce se găseşte la acelaşi apostol: 
„Din El şi prin El şi în El toate. A Lui este slava 
în vecii vecilor, Amin". 7 

După toate acestea, cine mai poate socoti pe 
monofiziţi ortodocşi fără să nege învăţătura 



7 Sfântul Ioan Damaschin, op. cit, p.95. 

Sfinţilor Părinţi şi fără să se despartă de credinţa 
ortodoxă? 

Iată ce răspuns hotărât ne dă Biserica 
Ortodoxă prin Pravila de la Govora de la 1640 în 

Canonul 70 al Soborului Antiohiei: 

Oricine va mânca cu Armenii [monofiziţi, n.n] 
sau Pavlichienii sau cu alţi eretici, sau mai vârtos 
cine va avea legături cu dânşii, acestuia grăieşte 
legea lui Dumnezeu: anathema să fie. 

Dar să mai vedem cum ne povăţuieşte Biserica 
noastră Ortodoxă despre legăturile cu ereticii: 

Canonul 10 al Sfinţilor Apostoli ~ „Dacă 
cineva s-ar ruga, chiar şi în casă cu cel afurisit 
(scos din comuniune) acela să se afurisească." 

Canonul 45 al Sfinţilor Apostoli ~ 
„Episcopul, presbiterul sau diaconul, dacă numai 
s-ar ruga împreună cu ereticii, să se afurisească, 
iar dacă le-a permis acestora să săvârşească ceva 
ca şi clerici (să săvârşească cele sfinte), să se 
caterisească." 

Canonul 46 al Sfinţilor Apostoli ~ 
„Episcopul sau presbiterul care primesc botezul 

sau jertfa ereticilor, poruncim să se caterisească. 
Căci ce înţelegere poate să fie între Hristos şi 
Veliar? Sau ce parte are credinciosul cu 
necredinciosul?" 

Canonul 64 al Sfinţilor Apostoli ~ „Dacă 
vreun cleric sau laic intră în sinagoga iudeilor sau 
a ereticilor ca să se roage, să se caterisească şi să 
se afurisească." 

Canonul 6 al Sinodului V local de la 
Laodiceea (343) ~ „Nu este îngăduit ereticilor a 
intra în casa lui Dumnezeu dacă stăruie în eres." 

Canonul 32 al Sinodului V local de la 
Laodiceea ~ „Nu se cuvine a primi 

binecuvântările ereticilor, care sunt mai mult 
nelegiuiri decât binecuvântări." 

Canonul 15 al Sinodului întâiu-al-Doilea 
din Constantinopol (861) ~ „Cei ce 
propovăduiesc public eresul sau îl învaţă în 
Biserici, să fie îndepărtaţi de comuniunea cu 
credincioşii şi afurisiţi, ca unii ce fac schismă şi 
sfărâmă unitatea Bisericii." 

Aceasta este unimea Bisericii peste veacuri, 
aşa se păstrează neîntreruptă continuitatea 

Apostolică, aceasta este împreună-glăsuirea 
Sfinţilor Părinţi, ca Sfintele Sinoade de astăzi ale 
Bisericii să recunoască şi să întărească deplin şi 
desăvârşit toate hotărârile celor Şapte Sfintele 
Soboare ale Ortodoxiei ca adevărate, 
„împrospătând" în mod particular numai 
anatemele şi avertizând asupra legăturilor cu 
actualii urmaşi ai vechilor eretici. 

Minuni dumnezeieşti împotriva 
ereticilor monofiziţi 



Mărturisesc Vieţile Sfinţilor şi 
cronicele vremii cum la 
Dumnezeiescul Sobor adunat la 
Calcedon, făcându-se multă neînţelegere şi ceartă 
a dreptcredincioşilor creştini ortodocşi cu ereticii 
monofiziţi, pentru că rău credincioşii nu voiau 
nicidecum să se supună la dogmele cele drepte, 
s-a ridicat Preasfintitul Anatolie care a zis către 
eretici: 



33 



Să scrieţi voi într-o carte mărturisirea credinţei 
voastre şi vom scrie şi noi mărturisirea noastră, 
iară amândouă scrisorile pecetluindu-le, să le 
punem în mormânt la preacinstitele moaşte ale 
Sfintei Mare Muceniţe Eufimia, apoi să ne rugăm 
cu post ca Dumnezeu să ne descopere care este 
credinţa cea dreaptă. 

Toţi lăudând sfatul lui, au pus amândouă 
scrisorile pe pieptul Sfintei şi, acoperind 
mormântul, l-au întărit cu pecete împărătească şi 
cu strajă, şi s-au rugat trei zile cu postire. 
Iară a patra zi, împăratul dimpreună cu tot 
sinodul, desfăcând peceţile şi deschizând 
mormântul, au văzut scrisoarea celor 
dreptcredincioşi şezând în dreapta Sfintei, iară 
scrisoarea celor răucredincioşi zăcându-i la 
picioare ca o lepădată necurăţie. Şi de mirare era şi 
aceasta, că Sfânta şi-a întins mâna sa spre împărat 
şi spre patriarh ca o vie, dându-le lor scrisoarea 
mărturisirii celei drepte. Şi îndată mulţi dintre 
monofiziţi au trecut la dreptcredincioşi şi toţi au 
propovăduit credinţa ortodoxă cea dreptmăritoare, 
ca una ce era întărită de Dumnezeu şi adeverită 

prin Sfânta şi Marea Muceniţă, iar credinţa 
ereticilor au dat-o anatemei. 8 

In chip duşmănos, nicăieri în scrierile 
teologice sau mărturiile istorice monofizite nu se 
pomeneşte de această minune dumnezeiască, 
fapt ce arată cum mai-marii acestei secte ţin sub 
jugul neştiinţei şi al minciunii sufletele 
sărmanilor adepţi. 

Părintele Ioan Moshu, trăitor în secolele VI- 
VII, pomenit cu vrednicie de Sfântul Ioan 
Damaschin şi de Sfinţii Părinţi ai Sinodului al VII 
al Bisericii, în a sa culegere de scrieri şi 
întâmplări duhovniceşti numită „Limonariu" 9 , la 
Capitolul 48 arată o minune a Maicii Domnului 
făcută cu o femeie de credinţă monofizită: 



Sinaxarul lunii iulie, Ziua a unsprezecea, Viaţa Sfintei 
Muceniţe Eufimia, Ed. Episcopiei Romanului, 2003, p.248- 
249. 
9 Pr. Ioan Moshu, Limonariu sau Livada Duhovnicească, 

Ed. Episcopia Ortodoxă Română Alba Iulia, 1991. 

Ne povestea avva Anastasie preotul şi paznicul 
odoarelor sfintei Biserici a învierii Domnului 
nostru Iisus Hristos, că a venit Cosmiona, femeia 
patricianului Gherman şi a voit ca în una din 
nopţile sfintei Duminici să se închine singură la 
sfântul şi făcătorul de viaţă Mormânt al 
Domnului nostru Iisus Hristos, adevăratul 
Dumnezeu. Când a vrut să se atingă de Mormânt 
a întâmpinat-o Stăpâna noastră, Sfânta 
Născătoare de Dumnezeu, faţă către faţă, 
împreună cu alte femei şi i-a spus: 

- Pentru că nu eşti de ale noastre, să nu intri aici! 
Ea aparţinea ereziei lui Sever, acefalul. 
Cosmiona se rugă mult ca să-i dea voie să intre. 
Sfânta Născătoare de Dumnezeu însă i-a răspuns 
zicându-i: 

- Crede-mă, femeie, că n-ai să intri aici până nu te 
vei împărtăşi cu noi prin aceeaşi credinţă. 

Prin aceste cuvinte a cunoscut că este împiedicată 
să intre pentru că este eretică şi că dacă nu trece la 
Sfânta, sobornicească şi apostolicească Biserică a 
lui Hristos, Dumnezeul nostru, n-are să intre. A 
trimis îndată după diacon. Când acesta a venit cu 

sfântul potir, ea s-a împărtăşit cu Sfântul Trup şi 
Sânge al Marelui Dumnezeu şi Mântuitorul 
nostru lisus Hristos. Şi astfel a fost învrednicită 
să se închine sfântului şi de viaţă făcătorului 
mormânt al Domnului nostru lisus Hristos. 

înţelegem de aici marea osebire dintre 
ortodoxie şi erezie, dar mai ales străşnicia cu care 
Maica Domnului a păzit Preasfântul Trup şi 
Sânge al lui Hristos de a ajunge în gurile cele 
hulitoare ale ereticilor monofiziţi. Iată ce ne 
mărturiseşte mai departe „Limonariu" la 
Capitolul 36: 

Unul din părinţi ne povestea despre fericitul 
Efrem patriarhul Antiohiei, că era un apărător 
înfocat al credinţei ortodoxe. într-o zi a auzit că în 
părţile leropolei trăieşte un stâlpnic care face 
parte din erezia severienilor şi a acefalilor. A 
pornit deci la el cu gândul să-l reîntoarcă la 
credinţa ortodoxă. Când a ajuns acolo a început 
dumnezeiescul Efrem să-l sfătuiască şi să-l 
îndemne pe stâlpnic să meargă pe drumul tronului 
apostolic şi să aibă părtăşanie cu Sfânta 

sobornicească şi apostolească Biserică. Stâlpnicul 
i-a răspuns, zicându-i: 

- Eu cu nici un chip n-am nici o legătură cu 
Sinodul de la Calcedon. (...) Atunci patriarhul şi- 
a dezbrăcat omoforul pe care-l purta, s-a apropiat 
de focul pe care-l aprinsese aproape de stâlp şi s-a 
rugat zicând: 

- Doamne Iisuse Hristoase Dumnezeul nostru, 
care pentru noi ai binevoit să te întrupezi cu 
adevărat din Stăpâna noastră, Sfânta Născătoare 
de Dumnezeu şi pururea Fecioara Măria, arată-ne 
nouă adevărul! 

După ce şi-a terminat rugăciunea a aruncat 
omoforul în mijlocul focului. Cu toate că focul a 
ars timp de trei ore până ce s-au terminat toate 
lemnele, totuşi a scos din foc omoforul întreg şi 
nevătămat, fără a fi suferit ceva din pricina 
focului. Atunci stâlpnicul văzând întâmplarea, s-a 
încredinţat că adevărata credinţă este în Biserica 
Ortodoxă. L-a anatemizat pe Sever şi erezia lui, a 
venit la sfânta Biserică, s-a împărtăşit din mâinile 
fericitului Efrem şi L-a prea slăvit pe Dumnezeu. 

Vedeţi cum vin la adevărata credinţă cei 
înşelaţi de învăţăturile eretice dar iubitori de 
adevăr mântuitor? Vedeţi cum harul Duhului 
Sfânt lucrează cu dragoste minunată prin cele ale 
Bisericii mântuirea celor din afara Bisericii? 
Vedeţi cum ne arată Hristos prin minuni credinţa 
cea mântuitoare? Să mai citim o pildă la 
Capitolul 178 din „Limonariu": 

Ne povestea nouă avva Gheorghe, preotul 
chinoviei Sholarilor, că în Monodia trăia un 
bătrân tare sârguitor; era însă simplu la credinţă 
şi se împărtăşea oriunde se găsea fără nici o 
deosebire. într-o zi s-a arătat un înger al lui 
Dumnezeu spunăndu-i: 

- Spune-mi mie, bătrânule, dacă vei muri, cum 
voieşti să te îngroape pe tine, oare ca egiptenii 
[copţii, n.n], sau ca armenii, sau ca ereticii, 
ori ca ierusalimtenii [adică ortodocşii n.n.] ? 

- Nu ştiu, i-a răspuns bătrânul. 

- Gândeşte-te, i-a spus atunci îngerul, şi am să vin 
peste trei săptămâni să-mi spui. 

Bătrânul s-a dus la un altul şi i-a spus ceea ce a 
auzit de la înger. Când a auzit acest bătrân s-a 

minunat de spusele lui. S-a uitat mult la el şi 
mişcat de Dumnezeu i-a spus: 

- Unde te împărtăşeşti cu Sfintele Taine? 
El i-a răspuns şi i-a zis: 

- Unde mă găsesc, acolo mă împărtăşesc, ori la 
armeni, ori la egipteni, ori la eretici. 

Atunci bătrânul i-a spus: 

- Să nu crezi că poţi să te împărtăşeşti în afară de 
sfânta sobornică şi apostolică Biserică, care ţine 
patru sfinte sinoade ecumenice; cel din Niceea, al 
celor trei sute optsprezece părinţi, cel din 
Constantinopol, al celor o sută cinci zeci de 
părinţi, primul din Efes, al celor două sute de 
părinţi şi cel din Calcedon, al celor şase sute 
treizeci de părinţi. Când va veni îngerul spune-i: 
"Vreau să fiu înmormântat cum se îngroapă 
monahii ierusalimteni" . 

După trei săptămâni a venit îngerul şi a spus 
bătrânului: 

- Ce mai este bătrâne? Te-ai gândit? 

- Vreau să fiu înmormântat cum îngroapă 
monahii ierusalimteni i-a răspuns bătrânul. 

- Bine, bine, a zis îngerul. 

Şi îndată şi-a dat duhul bătrânul. 

Aceasta s-a întâmplat ca să nu piardă bătrânul 

ostenelile lui şi să fie osândit la un loc cu ereticii. 

Grozav lucru este să fii osândit la un loc cu 
ereticii! Din două pricini Biserica cea Ortodoxă a 
dat anatemei pe monofiziţi - pentru ca turma cea 
binecredincioasă să osebească de departe pe lupii 
cei cu cuget rău-credincios şi pentru ca ereticii cei 
sinceri văzând despărţirea de credinţă şi 
minunile lui Hristos, să se întoarcă „acasă" la 
Biserica cea Ortodoxă, de unde părinţii lor din 
înşelare drăcească au plecat. 

Iată ce spune despre osânda ereticilor 
monofiziţi Părintele Ioan în Capitolul 26: 

Un bătrân cu numele Chiriac trăia în lavra 
Calamon din apropierea sfântului râu Iordan. Şi 
era bătrânul îmbunătăţit în fapte dumnezeieşti. La 
el a venit un frate străin din ţinutul Dara, cu 
numele Teofan. Şi a aflat bătrânul că acest Teofan 
era rătăcit şi nu ştia care credinţă este cea 
adevărată. 

Atunci, lăsându-l pe fratele în peşteră s-a dus la 
ţărmul Mării Moarte şi s-a rugat pentru el. Şi iată 
cum pe la ceasul trei după amiază în ziua 
următoare, vede fratele pe cineva înfricoşător la 
vedere, stând în faţa lui şi-i spune: 

- Vino şi vezi adevărul! 

Şi luându-l, l-a dus într-un loc întunecos, cu 
miros urât şi cu foc şi-i arătă în mijlocul 
focului pe Nestorie şi Teodor, pe Eutihie şi 
Apolinarie, pe Evagrie şi pe Didim, pe 
Dioscor şi pe Sever, pe Arie şi pe Origen şi pe 
alţi câţiva. 

- Iată, îi spune acela ce i s-a arătat, acesta-i locul 
pregătit ereticilor şi celor de urmează învăţăturile 
lor. Dacă-ţi place locul, rămâi în credinţa ta! Dar 
dacă nu vrei să încerci chinul acesta vino la 
Biserica cea sfântă şi sobornică, aşa cum ţi-a spus 
bătrânul. Căci îţi spun: chiar dacă ai săvârşit 
toate virtuţile, ajungi în locul acesta dacă n- 
ai dreaptă credinţă. 

La cuvântul acesta fratele şi-a venit în fire. Când a 
venit bătrânul i-a povestit toate cele întâmplate 
aşa cum le-a văzut şi a trecut la sfânta sobornică 

şi apostolică Biserică. Şi a rămas împreună cu 
bătrânul în Calamon. După ce a stat mulţi ani cu 
el, a adormit în pace. 

Mai pomenim aici şi minunea de la 
Mormântul Domnului, când la anul 1549, în 
Ierusalim, monofiziţii armeni au cumpărat cu 
vicleşug de la sultan dreptul de a intra de Sfintele 
Paşti în Sfântul Mormânt, în locul ortodocşilor, 
pentru a primi lumina învierii. însă Dumnezeu i- 
a ruşinat pentru ereziile lor, căci sosind ceasul 
pogorârii Sfintei Lumini, aceasta nu s-a mai 
aprins în interiorul Sfântului Mormânt după 
obicei, armenii ieşind cu făcliile stinse, ci un 
fulger a despicat un uriaş stâlp de piatră din 
preajma locului unde stăteau retraşi Patriarhul şi 
credincioşii ortodocşi rugându-se, aprinzându-le 
numai acestora făcliile. 

De peste 450 de ani stă mărturie în Biserica 
Sfântului Mormânt acest „Stâlp al Ortodoxiei" 
ca mustrare pentru cei ce aud şi văd dar nu cred 
că Sfânta Lumină numai la binecredincioşii 
ortodocşi vine. 

Ecumenismul şi încercările de 
unire cu monofiziţii 



Numai una, Biserica cea întemeiată de 
Hristos este stâlpul şi temelia 
adevărului (I Tim. 3,15). Şi toţi Sfinţii 
Părinţi şi toate Sfintele Soboare ale Bisericii stau 
mărturie păstrării Adevărului prin scoaterea 
învăţăturii mincinoase în afara Bisericii şi 
anatemizarea celor ce vor stărui în hulă. 

Erezia însemnează ascunderea, deformarea, 
negarea adevărului de credinţă al Bisericii celei 

una. Aici a fost marea piatră de poticnire a 
tuturor întemeietorilor de erezii: faptul că 
adevărul Bisericii, dincolo de învăţăminte şi 
dogme, este de fapt însuşi Hristos, iar pe Hristos 
poţi să-L ascunzi, să-L negi, să-L biciuieşti, să-L 
huleşti, dar nu poţi să-L birui sau să-L desprinzi 
de Biserica Sa. A încerca să „legalizezi" eresul în 
Biserică este ca şi cum ai umbla să-L decapitezi 
pe Hristos. Şi dintru această îndărătnică 
„neputinţă", ereticii şi-au întemeiat, pe baza 
propriilor inovaţii şi hule, o nouă religie, 
ridicând o falsă biserică în numele unei credinţe 
într-un fals Hristos şi a unei părute „ortodoxii". 
Drept aceea, Biserica socoteşte pe cei care nu 
mărturisesc ortodox credinţa întru Hristos, că 
sunt în afara Bisericii, precum lepădată de 
Biserică este socotită şi secta monofiziţilor de 
peste 1500 de ani. 

Insă cu uimire vedem astăzi cum ereticii 
vrăjmaşi ai lui Hristos duc o luptă susţinută 
pentru a se „legitima" istoric şi teologic înaintea 
adepţilor lor şi a adevăratei Biserici. Mai pe scurt, 
monofiziţii s-au suit în corabia ecumenismului 

sperând ca prin negocierile întru ale credinţei cu 
teologii ortodocşi vor reuşi să capete 
recunoaştere de „biserică ortodoxă" în lumea 
creştină. 

Cât de mult au izbutit întâlnirile comisiilor 
mixte de dialog între ortodocşi şi monofiziţi 
(Chambesy - 1976, 1979, 1985, 1990, 1993, 1995) 
să schimbe părerile teologilor ortodocşi putem 
vedea chiar din declaraţiile acestora: 

Delegaţii Bisericilor Orientale Ortodoxe au cerut 
să nu se procedeze la ridicarea anatemelor prin 
acte solemne şi lecturi publice, ci totul să se facă 
cu multă discreţie, spre a nu şoca mentalităţile 
încă nepregătite pentru schimbări ale 
credincioşilor de rând din Răsărit. Evenimentul 
să se consume la nivelele de sus şi să se 
însereze în practica liturgică şi pastorală de toate 
zilele. Aşa va avea mai mult succes. S-a mai cerut 
să nu se facă de îndată caz de introducerea 
reciprocă în calendare a celor care s-au 
anatematizat în secolul V şi de care s-a pomenit 
mereu de atunci încoace. Pentru o perioadă de 
tranziţie să rămână sfinţi locali şi să se extindă 

respectul reciproc până la asimilarea lor 
reciprocă. 10 

Textul ar fi şocant dacă ar reprezenta cugetul 
Bisericii Ortodoxe, deoarece prezintă un plan abil 
de înşelare a conştiinţelor dreptmăritoare şi de 
asimilare în cultul ortodox a ereziilor monofizite. 
Observaţi, vă rog, că anticalcedonienii armeni, 
copţi etc, nu mai sunt numiţi nici măcar 
monofiziţi, ci şi-au câştigat direct titulatura de 
„Biserici Ortodoxe Orientale". 

întrebăm şi noi ca nişte „credincioşi de rând din 
Răsărit", în care sinod al Bisericii Ortodoxe a fost 
recunoscută „ortodoxia" armenilor, copţilor şi 
iacobitilor? Chiar dacă lucrul acesta s-a făcut 
„discret" în cadrul Consiliului Mondial al 
Bisericilor, oare întrunirile şi grupurile de dialog 
ecumeniste reprezintă Soboarele Bisericii 
Ortodoxe? Atâta timp cât o adunare - oricum s- 



10 IPS Antonie, Mitropolitul Transilvaniei, Dialogul dintre 
Biserica Ortodoxă şi Biserica Ortodoxă Vechi-Orientală, 
Ortodoxia, nr. 1/1994, p.142. 

ar numi - neagă făţiş Hotărârile celor Şapte 
Sinoade ale Bisericii Ortodoxe, nu reprezintă 
pentru turmă glasul ortodox şi cugetul Bisericii. 
Oare monofiziţii au venit pe ascuns la botezul 
ortodox şi nu ştim noi? De ce atunci nu renunţă 
la ereziile anatemizate de Sinodul IV de la 
Calcedon? Sau trebuie să credem că noi 
ortodocşii primind cele ce ni se par „ortodoxe" 
ale ereticilor iar aceştia primind o spoială de 
„ortodoxie" vom deveni „fraţi" întru Hristos? 
Intru care Hristos, cel cu o fire sau cu două firi? 
Oare renunţând la dragostea pentru Adevărul 
Ortodoxiei vom deveni mai „convingători" că 
avem dragoste de om? 

Că „evenimentul urmează să se consume la 
nivelele de sus şi să se însereze în practica liturgică şi 
pastorală de toate zilele" ne confirmă şi Părintele 
Profesor Nicolae D. Necula în paginile 
buletinului oficial al Patriarhiei Române: 

Cât priveşte cărţile de cult, acestea necesită o 
revizuire şi reeditare a lor, curăţite de anatemele 
sau blestemele îndreptate împotriva unor corifei ai 
celor două familii de Biserici şi mai ales din 

familia Bisericilor Vechi Orientale, condamnaţi şi 
înfieraţi în SINODICONUL care se citeşte în 
Duminica Ortodoxiei sau în slujba hirotonirii 
Episcopului Ortodox. 11 

După mintea acestor „corifei" bastarzi ai 
„familiilor" ecumenismului, întreaga teologie a 
Bisericii Ortodoxe ar trebui să fie rescrisă pentru 
a putea încăpea într-însa şi hulele ereticilor în 
Ortodoxie. Aceasta înseamnă că Sfinţii Părinţi au 
greşit faţă de eretici atunci când i-au pus sub 
anatema Bisericii, mai înseamnă că vor trebui 
rupte toate paginile din toate cărţile de teologie şi 
istorie care mărturisesc Hotărârile Sinoadelor IV, 
V şi VI ale Ortodoxiei, vor trebui cenzurate 
scrierile Sfinţilor Ioan Damaschin, Maxim 
Mărturisitorul şi celor câteva sute de sfinţi 
părinţi dimpreună cu dânşii, cărţile de cult vor 
trebui date pe foc, iar în locul acestora vom primi 



11 Pr. prof. dr. Nicolae D. Necula, Vestitorul Ortodoxiei, 
31 ian. 2005, p.13, col.3. 

spre închinare „icoanele" şi vom prăznui zilele 
hulitorilor Sever, Eutihie şi Dioscor... 

Spre întărirea aceleiaşi direcţii de schimbare 
se îndreaptă şi lansarea în data de 8 iunie 2005 în 
cadrul Facultăţii de Teologie Ortodoxă din 
Bucureşti (!) a cărţii cu titlul „Eliberarea duhului" 12 
a mai-marelui copţilor, Shenouda III: 

„Suntem în faţa unui eveniment de o importanţă 
istorică şi ecumenică deosebită", a apreciat Prea 
Sfinţia Sa, Ciprian Câmpineanul, Episcop Vicar 
Patriarhal, „pentru că astfel dăm mărturie de 
deschiderea spre dialog a Bisericii Ortodoxe 
Române şi a celei copte". Cartea, o culegere de 27 
de meditaţii, a fost salutată prin mesajele 
transmise de membri ai Sfântului Sinod, în 



12 Tradusă în limba română de drd. Tallat Takla Mourkus şi 
apărută la Editura Bizantină unde redactor şef este Pr. 
prof. Constantin Coman de la Facultatea de Teologie 
Ortodoxă din Bucureşti! 

rândul cărora este apreciată deja ca o lucrare de 
căpătâi pentru monahi, credincioşi şi studenţi. 13 

Cine sunt aceşti „ortodocşi" şi ce credinţă 
mărturisesc de vreme ce „au apreciat" valoarea 
teologică a cărţii şi „virtuţile" scriitorului ca apoi 
să-şi permită să ne mai vorbească despre 
Ortodoxie? Ne putem da uşor seama de răspuns 
cercetând mai amănunţit, după gândirea Sfinţilor 
Părinţi, amintita carte. Aşadar Shenouda zice: 

Adam şi Eva nu ştiau nimic altceva decât binele. 

Ei nu cunoşteau răul. Dar când au mâncat din 

pom au început să-l cunoască 14 . 

Credem că totuşi în cadrul Facultăţii de 
Teologie Ortodoxă din Bucureşti nu s-a scos 
învăţătura Sfântului Ioan Gură de Aur, alminteri 



Din comunicatul oficial al Birourilor de presă ale 
Patriarhiei Române şi Arhiepiscopiei Bucureştilor din data 
de 8 iunie 2005. 

14 Shenouda III, Eliberarea duhului, Ed.Bizantină, 2005, 
p.18. 

recomandăm teologilor participanţi citirea 
Omiliilor la Facere (Omilia XVI, cap.V, p.184), în 
care Sfântul contrazice cele de mai sus spunând: 
Mulţi din vrăjmaşii dumnezeieştii Scripturi 
încearcă să spună că Adam a avut cunoştinţa de a 
deosebi binele de rău după ce a mâncat din pom. 
Dar asta e cea mai mare prostie. [...] Dacă am 
accepta - Doamne fereşte! - că omul a cunoscut 
binele şi răul după ce a mâncat din pom, atunci 
hula s-ar îndrepta iarăşi împotriva lui Dumnezeu. 
Cum ar fi dat Dumnezeu porunca aceasta unuia 
care nu ştia că este un rău călcarea poruncii? Dar 
nu-i aşa! Doamne fereşte! Omul ştia desăvârşit ce 
e binele şi răul. 

Tot la pagina 18, Shenouda III referindu-se la 
momentele de după cădere, spune: 

Poate că primul lucru pe care Adam l-a cunoscut 
a fost că el era bărbat şi Eva femeie. 

Aici rătăcirile shenoudiene de mai sus sunt 
contrazise chiar de Scriptură (Facere 2.22-23) care 
grăieşte: 

Iar din coasta luată din Adam afăcut-o Domnul 
Dumnezeu femeie şi a adus-o la Adam. Şi a zis 
Adam: Iată aceasta-i os din oasele mele şi carne 
din carnea mea; ea se va numi femeie, pentru că 
este luată din bărbatul său. 

Vom cruţa ochii cititorului de vederea unor 
alte asemenea grozăvii înşirate pe tot cuprinsul 
cărţii, printr-un ultim citat despre alcătuirea 
omului din „Eliberarea duhului" (p. 98-99): 

Nu sunt ţărână precum cred ei, sunt suflare 
dumnezeiască. Am fost din veşnicie cu Dumnezeu 
şi Dumnezeu m-a aşezat pe pământ. Dar îl voi 
părăsi după un scurt timp şi mă voi întoarce la 
Dumnezeu [...] Vreau să mă întorc la Dumnezeu 
aşa cum am fost la început, să fiu iarăşi suflare 
dumnezeiască, să mă purific de orice lucru 
lumesc. 

Iarăşi Shenouda III - „foarte cunoscut în ţara 
noastră şi foarte deschis la ideea unei unităţi între 
biserica ortodoxă de rit bizantin şi cea veche 

orientală" 15 , după cum ţine să ne declare preotul 
profesor Nicolae Necula, decanul Facultăţii de 
Teologie Ortodoxă - contrazice grosolan 
învăţătura Scripturii: 

Şi a făcut Dumnezeu pe om luând ţărână din 
pământ şi a suflat în faţa lui suflare de viaţă şi s-a 
făcut om cu suflet viu. (Facere 2.7) 

Nu credem că un decan al unei facultăţi de 
teologie ortodoxă poate fi de acord cu cuvintele 
„Am fost din veşnicie cu Dumnezeu" de mai sus, ci 
înclinăm să credem că aprecierile laudative către 
„patriarhul ortodox" Shenouda III fac parte din 
reflexele slugarnice cu care venerabilul şi cei 
dimpreună cu dânsul au rămas de la participările 
la negocierile ecumeniste. 

Orice om poate avea păreri personale, excese 
de zel sau „derapaje" teologice, dar când - acolo 
sus - „limbajul diplomaţiei" ajunge să contrazică 



Din comunicatul oficial al Birourilor de presă ale 
Patriarhiei Române şi Arhiepiscopiei Bucureştilor din data 
de 8 iunie 2005. 

graiul Sfintelor Scripturi şi învăţăturile Sfinţilor 
Părinţi, ne permitem să spunem că miroase a 
trădare... 

Amintim aici teologilor ortodocşi implicaţi în 
aceste tentative primejdioase de recunoaştere 
eclesială, că o diplomă de hârtie nu le conferă 
infailibilitate pe viaţă sau imunitate la eresuri, că 
ştiutorii de citate şi definiţii sunt primii răpuşi de 
neînduplecatul duh al raţionalismului, ci 
dimpotrivă, să ia aminte la căderea lui Eutihie şi 
Dioscor, unul arhimandrit iar altul ierarh, care 
din prea multă teologie înaltă au căzut din cele 
ortodoxe şi smerite. 

Dar când citim în „Vestitorul Ortodoxiei" 
din 30 noiembrie 1994 - buletinul oficial al 
Patriarhiei Române - declaraţiile cutremurătoare 
ale lui Shenouda III, începem să ne dumirim 
asupra înţelesului de „schimbare la nivel înalt" 
a Ortodoxiei: 

Vă dau un exemplu: fiecare fiinţă umană este 
alcătuită din două naturi spirit şi trup, dar 
acestea două sunt unite într-o singură natură pe 
care o numim natura umană (p.5, col.2) 

Aşa ceva nu se poate, este cea mai limpede 
mărturisire a ereziei lui Eutihie şi Dioscor, eresul 
monofizit descris lămurit în cea mai de seamă 
publicaţie ortodoxă românească. Cât de uşor se 
pot sminti ortodocşii simpli citind aceste 
blasfemii! Cât de uşor pot fi apoi manipulaţi 
sărmanii noştri credincioşi şi adunaţi ca oile la 
rugăciunile dimpreună cu ereticii şi făcuţi să 
creadă în ideea de unitate ecumenistă. 

Mai departe în acelaşi articol Shenouda III ne 
învaţă cum stau lucrurile cu „frăţietatea": 
„Suntem una în credinţă, dar a existat un fel de 
neînţelegere în folosirea terminologiei greceşti în 
secolul al V-lea" iar despre diferenţa de 
mărturisire spune că „este o problemă lingvistică" 
(p.5, col. 2). 

Aceasta înseamnă că Sfinţii Părinţi de la 
Sinodul IV de la Calcedon au fost atât de imbecili 
încât au anatemizat nişte „ortodocşi nevinovaţi" 
din cauza unor neînţelegeri lingvistice. Doamne 
fereşte! Să nu ne fie şi nouă a crede aşa ceva, dacă 
voim a rămâne mădulare vii ale Bisericii. 

însă la sfârşit Shenouda III îşi arată deschis 
dorinţa de revizuire a Ortodoxiei şi 
încrâncenarea în eres, punând capac ortodocşilor 
şi lăsând „cunoscătorilor" punerea în aplicare a 
sugestiilor sale: 

Trebuiesc ridicate anatemele. După aceea trebuie 
să vorbim poporului credincios despre această 
unitate şi dacă există ceva în cărţile noastre de 
istorie, teologie sau liturgice, care să considere pe 
ceilalţi eretici, acesta trebuie exclus, (p.5, col. 3) 

Să nădăjduim că nu se vor împlini aceste 
cuvinte şi mai marii noştri vor găsi înţelepciunea 
de a exclude din Ortodoxie tot eresul şi hula. 

